**Programul Operaţional Regional 2014-2020**

**Axa prioritară 8 -** Dezvoltarea infrastructurii sanitare şi sociale

**Prioritatea de investiții 8.1 –** Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități

Apeluri pentru proiecte nefinalizate

**Operațiunea 8.1.A Ambulatorii**

**Operațiunea 8.2.B Unități de primiri urgențe**

GHIDUL SOLICITANTULUI

CONDIȚII SPECIFICE DE ACCESARE A FONDURILOR

**IULIE 2018**

**INTRODUCERE**

Acest document reprezintă un îndrumar pentru apelurile de proiecte specificate mai sus.

Prezentul document, numit în continuare Ghid Specific, se adresează tuturor potențialilor solicitanți de finanțare pentru Operațiunea A - Ambulatorii a Obiectivului Specific 8.1, **cu mențiunea că la acesta se adaugă, acolo unde sunt indicate, prevederile Ghidul solicitantului - Condiții generale de accesare a fondurilor în cadrul POR 2014-2020, numit în continuare Ghidul General**.

**Apelurile de proiecte se lansează prin aplicația MySmis.**

Prezentul ghid constituie documentul în baza căruia se completează și se lansează în MYSMIS următoarele apeluri de proiecte**:**

**- POR/2018/8/8.1/1/8.1.A/7 regiuni – Nefinalizate,** COD APEL 420/8

**- POR/2018/8/8.1/1/8.1.A/ITI - Nefinalizate -** COD APEL 421/8

**- POR/2018/8/8.1/1/8.2.B/7 regiuni – Nefinalizate -** COD APEL 422/8

**- POR/2018/8/8.1/1/8.2.B/ITI - Nefinalizate -** COD APEL 423/8

Acest document prevalează asupra extraselor din ghid incluse în MySMIS.

Prevederile contractului de finanțare prevalează asupra extraselor din cadrul acestuia, menționate în ghid .

Aspectele cuprinse în acest document ce derivă din Programul Operațional Regional 2014-2020 (numit în continuare POR) și modul său de implementare, vor fi interpretate exclusiv de către Ministerul Dezvoltării Regionale și Administrației Publice, în calitate de Autoritate de Management pentru Programul Operațional Regional (MDRAP – AMPOR) cu respectarea legislației în vigoare și folosind metoda de interpretare sistematică.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, **precum şi toate prevederile din Ghidul General** şi să vă asigurați că aţi înţeles toate aspectele legate de specificul intervenţiilor finanţate din POR, axa prioritară 8 - Dezvoltarea infrastructurii de sanitare şi sociale, **Obiectivul Specific 8.1 - Creșterea accesiblității serviciilor de sănătate, comunitare și a celor de nivel secundar, în special pentru zonele sărace și izolate**, Operațiunea A - Ambulatorii și **Obiectivul Specific 8.2 - Îmbunătățirea calității și a eficienței îngrijirii spitalicești de urgență,** Operațiunea B – Unități de primiri urgențe/Compartimente de primiri urgențe

Vă recomandăm ca până la data limită de depunere a cererilor de finanţare în cadrul apelurilor de proiecte, să consultaţi periodic pagina de internet [www.inforegio.ro](http://www.inforegio.ro), pentru a urmări eventualele modificări ale condiţiilor specifice și/sau generale, precum și alte comunicări / clarificări pentru accesarea fondurilor în cadrul POR.

La sediul **Organismelor Intermediare POR** ( din cadrul Agențiilor pentru Dezvoltare Regională <http://www.inforegio.ro/ro/contact.html> ), precum și la cel al **Asociației de Dezvoltare Intercomunitară ITI Delta Dunării** (ADI ITI DD <http://www.itideltadunarii.com> ), funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Pentru investiţiile aferente proiectelor ce vor fi implementate în zona de Investiţie Teritorială Integrată Delta Dunării, menţionăm faptul că Asociaţia pentru Dezvoltarea Intercomunitară ITI Delta Dunării deţine un rol important în derularea acestor investiţii.

Asociaţia pentru Dezvoltarea Intercomunitară ITI Delta Dunării (ADI ITI DD), s-a constituit în scopul organizării, reglementării, finanţării, monitorizării şi coordonării în comun, pe raza de competenţă a unităţilor administrativ-teritoriale cuprinse în Strategia Integrată de Dezvoltare Durabilă a Deltei Dunării (2030) (SIDDDD), a unor proiecte de investiţii publice de interes zonal sau regional, destinate conservării şi reconstrucţiei ecologice din aria Rezervaţiei Deltei Dunării, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale.

ADI-ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

**Proiectele ITI DD vor urma procedura aplicabilă proiectelor aferente apelului naţional.**

Menţionăm faptul că AM POR îşi rezervă dreptul de a interveni în orice moment al procesului de evaluare, selecţie şi contractare, putând solicita clarificări şi documente suplimentare, atunci când consideră că este necesar.

Prezentul ghid stabilește condițiile de acordare a finanțării atât pentru proiectele implementate în Zona Investiţiei Teritoriale Integrate Delta Dunării, cât și pentru restul regiunilor de dezvoltare, cu excepţia regiunii Bucureşti - Ilfov.

# Cuprins

[Cuprins 4](#_Toc518560930)

[1. Informații despre axa prioritară și prioritatea de investiții 5](#_Toc518560931)

[1.1 Axa Prioritară, Prioritatea de Investiții, Obiectivele specifice, Acțiunile spijinite în cadrul axei prioritare/priorității de investiții/obiectivelor specifice/apelurilor 5](#_Toc518560932)

[1.2 Indicatorii priorității de investiție 7](#_Toc518560933)

[1.3 Indicatorii de proiect 8](#_Toc518560934)

[1.4. Rata de cofinanțare acordată în cadrul prezentelor apeluri de proiecte 9](#_Toc518560935)

[2. Informații despre apelurile de proiecte 9](#_Toc518560936)

[2.1 Tipul apelurilor de proiecte care se lansează 9](#_Toc518560937)

[2.2 Perioada în care poate fi depusă cererea de finanțare 10](#_Toc518560938)

[2.3 Modalitatea de depunere și de completare a cererii de finanţare 10](#_Toc518560939)

[2.4 Valoarea eligibilă minimă și maximă a unui cereri de finanțare 13](#_Toc518560940)

[2.5 Alocarea apelurilor de proiecte 13](#_Toc518560941)

[2.6 Solicitanții la finanțare în cadrul prezentelor apeluri de proiecte 14](#_Toc518560942)

[2.7 Instrumente financiare/ Ajutorul de stat/ Proiecte generatoare de venituri nete 14](#_Toc518560943)

[3. Criterii de eligibilitate și selecție 16](#_Toc518560944)

[3.1 Eligibilitatea solicitantului 16](#_Toc518560945)

[3.2 Eligibilitatea proiectului şi a activităţilor 16](#_Toc518560946)

[3.3 Eligibilitatea cheltuielilor 17](#_Toc518560947)

[4. Anexe ale cererii de finantare 17](#_Toc518560948)

[4.1 Anexele la depunerea cererii de finanțare 17](#_Toc518560949)

[4.2 Anexele la momentul contractării cererii de finanţare 17](#_Toc518560950)

[5. Procesul de evaluare, selecție și contractare a proiectelor 18](#_Toc518560951)

[5.1 Renunțarea la cererea de finanțare și restituirea documentației 19](#_Toc518560952)

[5.2 Contestații 19](#_Toc518560953)

[5.3 Contractarea proiectelor. Clauze contractuale generale, aspecte financiare, monitorizarea realizării activităților proiectului, modificarea contractului de finanțare. 19](#_Toc518560954)

[6. Modificarea ghidului solicitantului 20](#_Toc518560955)

[7. Anexe 20](#_Toc518560956)

# 1. Informații despre axa prioritară și prioritatea de investiții

## 1.1 Axa Prioritară, Prioritatea de Investiții, Obiectivele specifice, Acțiunile spijinite în cadrul axei prioritare/priorității de investiții/obiectivelor specifice/apelurilor[[1]](#footnote-1)

Aceste apeluri de proiecte sunt organizate în cadrul **Obiectului tematic 9** – Promovarea incluziunii sociale și combaterea sărăciei, **Axa Prioritară 8** - ”Dezvoltarea infrastructurii sanitare şi sociale”, **Prioritatea de Investiții 8.1** – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunitati”.

În cadrul acestei axe prioritare, se vor finanţa prin apeluri separate, proiecte de infrastructură pentru servicii de sănătate şi proiecte de infrastructură pentru servicii sociale.

În cazul infrastructurii pentru servicii de sănătate, de asemenea se vor lansa mai multe apeluri, în funcție de obiectivele specifice , de operațiunile aferente și de tipurile de proiecte finanțate, după cum urmează :

**Obiectivul specific 8.1** ”Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate” :

* **Operațiunea A – Ambulatorii ;**
* **Operațiunea B-** **Centre comunitare integrate ;**

**Obiectivul specific 8.2** ” Îmbunătățirea calității și a eficienței îngrijirii spitalicești de urgență” :

* **Operațiunea A** **– Ambulanțe**
* **Operațiunea B - Unități de primiri urgențe/Compartimente de primiri urgențe;**

**Investițiile eligibile** pentru finanțare prin acest apel se referă la:

**OPERAȚIUNEA 8.1.A – AMBULATORII**

* **Reabilitarea/modernizarea/extinderea/dotarea** **infrastructurii ambulatoriilor, inclusiv a celor provenite din reorganizarea/raţionalizarea spitalelor mici, ineficiente.**

**Acțiunile sprijinite orientative, eligibile în cadrul proiectului, pot fi:**

• reabilitarea/modernizarea/extinderea/dotarea **infrastructurii ambulatoriilor existente**;

• reabilitarea/modernizarea/extinderea/dotarea **infrastructurii** pentru înfiinţarea de **noi ambulatorii prin transformarea spitalelor mici, ineficiente**;

* reabilitarea/modernizarea/extinderea/dotarea infrastructurii în vederea **relocării ambulatoriilor existente;**
* accesibilizarea spațiului destinat serviciilor medicale și a căilor de acces
* asigurarea/ modernizare utilităţilor generale şi specifice ( inclusiv branşarea la utilităţi pe amplasamentul obiectivului de investiții);
  + achiziţionare dotări/echipamente/dispozitive medicale pentru infrastructura ambulatoriilor ( atât pentru structura existentă / viitoare a ambulatoriului cât și dotări **care deservesc ambulatoriile (eg. Laboratorul de analize, radioterapia atît în scop curativ cât și paliativ, screeningul diferitelor forme de cancer, al hepatitelor, cel cardiovascular, etc ) în conformitate documentele structurii organizatorice ale unității sanitare, avizate/aprobate de către Ministerul Sănătății**

**În ceea ce privește proiectele Operațiunii A – Ambulatorii**

- **accesibilizarea căilor de acces prevăzută ca și activitate eligibilă** , se referă la lucrările/dotările necesare adaptării căilor de acces în/către ambulatorii pe teritoriul delimitat din punct de vedere juridic pe care este construită clădirea cât și a căilor de acces din interiorul acestora, la necesitățile specifice ale persoanelor cu diferite tipuri de dizabilități .

- **accesibilizarea spațiului destinat serviciilor**, se referă la lucrările/dotările necesare adaptării spațiului ambulatoriului, la necesitățile specifice ale persoanelor cu diferite tipuri de dizabilități .

**OPERAȚIUNEA 8.2.B – UPU/CPU**

* **Reabilitarea/modernizarea/extinderea/dotarea** **infrastructurii unităților de primiri urgențe și a compartimentelor de primiri urgențe.**
* **Acțiunile sprijinite orientative, eligibile în cadrul proiectului, pot fi:**
* Reabilitarea/modernizarea/extinderea/dotarea infrastructurii unităților de primiri urgențe precum și a compartimentelor de primiri urgențe
* construcția/reabilitarea/modernizarea/dotarea unui heliport de suprafață **situat pe sol sau în terasă**, accesibilizarea spațiului destinat serviciilor și a căilor de acces, inclusiv introducerea / modernizarea aparatelor / instalatiilor utilizate astfel încat să îndeplinească cerintele impuse domeniului sanitar[[2]](#footnote-2) (eg. Directive Europene/legislație națională aplicabilă în vigoare).
* asigurarea/ modernizare utilităţilor generale şi specifice pentru unitățile de primiri urgențe / **componentele de primiri urgențe** ( inclusiv branşarea la utilităţi pe amplasamentul obiectivului de investii);
* achiziţionare dotări/echipamente/dispozitive medicale pentru infrastructura unitățile de primiri urgențe precum și compartimentele de primiri urgențe ( atat pentru structura existenta / viitoare a acestora cat si dotări **care le deservesc deservesc ambulatoriile (eg. Laboratorul de analize, Laboratorul de radiologie.imagistic[, ATI, bloc operator etc. în conformitate documentele structurii organizatorice ale unității sanitare, avizate/aprobate de către Ministerul Sănătății**

**În ceea ce privește proiectele Operațiunii B – Unități de primiri urgențe/Compartimente de primiri urgențe**

* **accesibilizarea căilor de acces prevăzută ca și activitate eligibilă** , se referă la lucrările/dotările necesare adaptării căilor de acces în/către unitățile de primi urgențe / componentele de primiri urgențe , la necesitățile specifice ale persoanelor cu diferite tipuri de dizabilități .
* **accesibilizarea spațiului destinat serviciilor, se referă la lucrările/dotările necesare** adaptării spațiului unităților de primi urgențe / componentelor de primiri urgențe, la necesitățile specifice ale persoanelor cu diferite tipuri de dizabilități.

Eligibilitatea unei activităţi nu implică în mod obligatoriu eligibilitatea cheltuielilor efectuate pentru realizarea respectivei activităţi. În acest sens, recomandăm consultarea Listei cheltuielilor neeligibile

## Indicatorii priorității de investiție

Indicatorii priorității de investiții fac obiectul monitorizării performanțelor programului, sarcină ce revine Autorității de Management pentru Programul Operațional Regional (AMPOR) și se referă la:

* **Indicatori de rezultat :**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **O.S** | **ID** | **Indicator** | **Unitate de măsură** | **Valoare de referință** | **An de referință** | **Valoare țintă ( 2023)** | **Sursa datelor** | **Frecvența raportării** |
| **8.1** | **1S28** | Nevoi neacoperite de Servicii medicale (pentru chintila inferioară) | % | 13,3 | 2012 | 9,3 % | Eurostat | Anuală |
| **8.2** | **1S29** | Rata internărilor acute în spital din total internări | % | 40 | 2013 | 35% | Ministerul Sănătății | Anuală |

* **Indicatori de realizare :**

|  |  |  |  |  |  |  |
| --- | --- | --- | --- | --- | --- | --- |
| **O.S** | **ID** | **Indicator** | **Unitate de măsură** | **Valoare țintă**  **( 2023)** | **Sursa datelor** | **Frecvența raportării** |
| **8.1 si 8.2** | CO 36 | Populația deservită de servicii medicale imbunătățite | Persoane | 230.000 | Rapoarte de monitorizare POR-MYSMIS | Anuală |
| **8.1** | 1S35 | Beneficiari de infrastructură medicală construită/ reabilitată/ modernizată/ extinsă/ dotată (pentru servicii medicale comunitare și ambulatorii) | Persoane | 230.000 | Rapoarte de monitorizare POR-MYSMIS | Anuală |
| **8.1** | 1S36 | Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii) | Unități | 280 | Rapoarte de monitorizare POR-MYSMIS | Anuală |
| **8.2** | 1S37i | Unități de primiri urgențe/compartimente de primiri urgențe (nivel terțiar) | Unități | 35 | Rapoarte de monitorizare POR-MYSMIS | Anuală |
| NOTĂ: La nivelul Programului, monitorizarea acestor indicatori se realizează în mod agregat, pentru ambulatoriile și centrele comunitare integrate finanțate prin POR. (aș plasa această notă la finalul tabelului cu indicatori) | | | | | | |

## 1.3 Indicatorii de proiect

* **Indicatori de realizare :**

|  |  |  |  |
| --- | --- | --- | --- |
| **O.S** | **ID** | **Indicator** | **Unitate de măsură** |
| 8.1 | 1S35 | Beneficiari de infrastructură medicală construită/ reabilitată/ modernizată/ extinsă/ dotată ( pentru servicii medicale comunitare și ambulatorii pentru ambulatorii) | Persoane |
| 8.1 | 1S36 | Unități medicale construite/ reabilitate/ modernizate/ extinse/ dotate ( pentru servicii medicale comunitare și ambulatorii pentru ambulatorii) | Unități |
| 8.2 | 1S37i | Unități de primiri urgențe/compartimente de primiri urgențe (nivel terțiar) | Unități |
| 8.1 si 8.2 | CO 36 | Populația deservită de servicii medicale imbunătățite | Persoane |
| Indicatorii de proiect ce deriva din indicatorii de realizare ai prioritatii de investitii , OS 8.1 si OS 8.2, fac obiectul monitorizării implementării și performanței investiției propuse prin proiect. Sarcina monitorizării acestor indicatori revine solicitantului de finanţare. Indicatorii de proiect sunt: | | | |

|  |  |
| --- | --- |
|  | *Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul acestei secțiuni*  **Neîndeplinirea țintelor stabilite la nivel de proiect, conduce la recuperarea finanţării proporţional cu gradul de neîndeplinire a indicatorului, în conformitate cu OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene si/sau a fondurilor publice naționale aferente acestora , cu modificările și completările ulterioare.** |

## 1.4. Rata de cofinanțare acordată în cadrul prezentelor apeluri de proiecte

* Rata de cofinanțare **din partea Uniunii Europene** este de **70%** din valoarea totală a cheltuielilor eligibile ale proiectului prin Fondul European de Dezvoltare Regională (FEDR) ;
* Rata de cofinanțare, reprezentand **contrapartida nationala este de 30 %** din valoarea totală a cheltuielilor eligibile ale proiectului pentru UAT/autorități **și instituții ale administraţiei publice locale** ;
* Rata de cofinanțare **din partea Solicitantului** este de :

- **2 %** din valoarea totală a cheltuielilor eligibile ale proiectului pentru UAT/autorități **și instituții ale administraţiei publice locale, unități sanitare.**

**In acest caz, diferenta de 28 % din** contrapartida nationala, va reprezenta **rata de confinantare din Bugetul de stat**.

**- 30%** din valoarea totală a cheltuielilor eligibile ale proiectului pentru autorități **și instituții ale administraţiei publice centrale.**

**In acest caz, procentul integral aferent** contrapartidei nationale, va reprezenta **rata de confinantare din a solicitantului.**

# 2. Informații despre apelurile de proiecte

## 2.1 Tipul apelurilor de proiecte care se lansează

Prezentele apeluri de proiecte vor fi de tip non competitiv cu **termen limită de depunere conform secțiunii 2.2 a prezentului Ghid.**

Acestea se adresează:

* **POR/2018/8/8.1/1/8.1.A/7 regiuni – Nefinalizate,** celor **7 regiuni de dezvoltare** ale României: Nord Vest, Nord Est, Vest, Sud Vest Oltenia, Sud Muntenia, Sud Est si Centru, **cod apel POR 420/8**
* **POR/2018/8/8.1/1/8.1.A/ITI – Nefinalizate, Teritoriului ITI Delta Dunării**, așa cum acesta este definit prin Strategia Integrată pentru Dezvoltare Durabilă a Deltei Dunării, aprobată prin Hotărârea Guvernului nr. 602 din 24 august 2016, **cod apel POR 421/8**
* **POR/2018/8/8.1/1/8.2.B/7 regiuni – Nefinalizate,** celor **7 regiuni de dezvoltare** ale României: Nord Vest, Nord Est, Vest, Sud Vest Oltenia, Sud Muntenia, Sud Est si Centru, **cod apel POR 422/8**
* **POR/2018/8/8.1/1/8.2.B/ITI – Nefinalizate, Teritoriului ITI Delta Dunării**, așa cum acesta este definit prin Strategia Integrată pentru Dezvoltare Durabilă a Deltei Dunării, aprobată prin Hotărârea Guvernului nr. 602 din 24 august 2016, **cod apel POR 423/8**

În cazul în care, în cadrul prezentelor apeluri de proiecte, o cerere de finanțare depusă este respinsă într-una din etapele procesului de evaluare, selecţie şi contractare, aceasta poate fi redepusă în cadrul aceluiași apel de proiecte, în limita termenului de depunere a proiectelor. Proiectele redepuse sunt considerate din punct de vedere procedural proiecte nou-depuse .

În etapa de precontractare, pot intra proiectele care în urma evaluării acestor vor fi declarate conforme ți eligibile .

Cererile de finanțare depuse în cadrul apelurilor vor fi verificate în baza unei Grile de verificare a proiectului, **Anexa 3 la prezentul Ghid**.

## 2.2 Perioada în care poate fi depusă cererea de finanțare

Perioada de depunere a cererilor de finanțare aplicabilă tuturor apelurilor lansate prin prezentul ghid este :

Data și ora începere depunere de proiecte: **09 Iulie 2018, orele 16.00**

Data și ora închidere depunere de proiecte: **13 august 2018, orele 23.00**

## 2.3 Modalitatea de depunere și de completare a cererii de finanţare

În cadrul prezentelor apeluri de proiecte, cererile de finanțare se vor depune exclusiv prin aplicația electronică MySMIS, disponibilă la adresa web <http://www.fonduri–ue.ro/mysmis>, doar în intervalul menționat la secțiunea 2.2 de mai sus.

Data depunerii cererii de finanțare este considerată data transmiterii acesteia prin intermediul sistemului electronic MySmis.

|  |  |
| --- | --- |
|  | **ATENȚIE:**  **Informațiile referitoare la Organismele Intermediare ale Programului Operațional Regional sunt disponibile la adresa** <http://www.inforegio.ro/ro/contact.html>  **Informațiile referitoare la Asociația de Dezvoltare Intercomunitară ITI Delta Dunării sunt disponibile la adresa**  <http://www.itideltadunarii.com>  **O cerere de finanţare depusă în cadrul prezentului apel poate viza mai multe obiective de investiţii, repectiv mai multe unităţi sanitare aflate chiar în localităţi diferite cu condiția ca acestea să fie din cadrul aceleiați regiuni de dezvoltare.** |

Cererea de finanțare este compusă din:

* **Formularul cererii de finanțare**.
* **Anexele la formularul cererii de finanțare**

Atât formularul cererii de finanțare cât și anexele acestuia, vor fi încărcate în MySMIS în format pdf și se vor transmite sub semnătură electronică extinsă, certificate în conformitate cu prevederile legale în vigoare.

A se vedea secțiunea 2.3.3 din cadrul prezentului ghid, pentru mai multe detalii legate de anexele la cererea de finanțare.

**2.3.1 Limba utilizată în completarea cererii de finanțare**

Prin derogare de la *Ghidului solicitantului - Condiții generale de accesare a fondurilor în cadrul POR 2014-2020* (cu modificările și completările ulterioare), secțiunea 7.1:

- Formularul cererii de finanțare va fi completat exclusiv în limba română

- Anexele la formularul cererii de finanțare aferente investițiilor realizate din împrumuturile Băncii Mondiale, sunt acceptate a se depune în limba în care acestea au fost elaborate/acceptate .

**2.3.2 Completarea și justificarea bugetului cererii de finanțare**

Completarea bugetului cererii de finanțare se va face *conform prevederilor aplicabile ale Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare), secțiunea 7.2,* precum și conform prevederilor prezentului document.

Contribuţia proprie a solicitantului la realizarea proiectului este formată din contribuția la valoarea totală eligibilă a proiectului ( în cuantum de 2% sau de 30%, după caz) și din contribuția la valoarea totală neeligibilă a proiectului ( în cuantum de 100 % ).

**Se vor avea în vedere aspecte precum :**

* **Bugetul este complet şi corelat cu: activitățile prevăzute, resursele alocate/estimate, devizul general și cu hotărârile de aprobare ale componentelor proiectului .**
* **Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului specific** ;
* **Fundamentarea corectă a bugetului proiectului - bugetul proiectului trebuie să fie corelat cu obiectivele proiectului, precum și cu activităţile acestuia;**

|  |  |
| --- | --- |
|  | Responsabilitatea costurilor este a beneficiarului, acesta putând menţiona/anexa documentele care au stat la baza fixarii preţurilor unitare din listele de cantităţi/echipamente.  Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare. |

**2.3.3 Anexele la formularul cererii de finanțare aplicabile prezentelor apeluri de proiecte**

Pentru toate proiectele depuse în cadrul POR 2014-2020 sunt solicitate anumite documente privind solicitantul şi cererea de finanţare, conform secțiunii 4 - Anexe ale formularului cererii de finantare. Momentele solicitării acestora sunt:

* La depunerea cererii de finanțare
* În etapa precontractuală.

Pentru unele anexe, acest ghid conține modele standard (eg. declarația de eligibilitate, declarația de angajament) sau recomandate.

**Documentele anexate vor fi :**

* scanate, încărcate integral (în totalitate), în format pdf., denumite corespunzător, ușor de identificat și lizibile
* semnate cu semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/împuternicitului acestuia **.**

|  |  |
| --- | --- |
|  | În cadrul prezentelor apeluri, se acceptă semnarea și transmiterea sub semnătură electronică extinsă, certificată în conformitate cu prevederile legale în vigoare, a cererii de finanțare de către o persoană împuternicită, cu excepția declarațiilor în nume propriu și a certificării aplicației .  În cazul în care cererea de finanțare va fi semnată de către persoana împuternicită, declarațiile în nume propriu ( anexe la prezentul ghid) alături de certificarea aplicației vor fi semnate olograf de către reprezentantul legal al solicitantului și ulterior semnate cu semnătură electronică extinsă, certificată în conformitate cu prevederile legale în vigoare de către persoana împuternicită.  **În cazul parteneriatelor, fiecare dintre reprezentanții legali ai partenerilor/persoanele împuternicite ale acestora vor semna electronic conform mențiunilor de mai sus, documentele pe care aceștia le încarcă în MySmis, cu excepția certificării aplicației care va fi semnată doar de către reprezentantul legal al liderului de parteneriat..**  **Certificarea aplicației aferentă cererii de finanțare – se va utiliza modelul anexă la Ghidul solicitantului - Condiții generale de accesare a fondurilor în cadrul POR 2014-2020, numit în continuare Ghidul General.**  **Acesta va fi semnat olograf de către reprezentantul legal al liderului de parteneriat / partenerului și apoi electronic conform mențiunilor de mai sus .** |

**Dimensiunea unui fișier atașat în cadrul MySmis nu poate depăși 50 MB.** Este permisă fracționarea și încărcarea fracționată a unui document care depășeste limitele impuse de către sistem în mai multe fișiere tip pdf. (eg. Documentația tehnico-economică), cu respectarea condițiilor menționate mai sus.

Se recomandă așadar o atenție sporită la scanarea anumitor documente (eg. planșe, schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

|  |  |
| --- | --- |
|  | Un document solicitat la depunerea cererii de finanțare, în cazul în care acesta nu a fost transmis, **poate fi solicitat în urma unei cereri de clarificări** în etapa de evaluare a proiectului .  În cazul în care, în urma solicitărilor de clarificări, se constată de către Organismele Intermediare (Agențiile pentru Dezvoltare Regională) că documentele solicitate nu au fost transmise, cererea de finanțare va fi analizată exclusiv pe baza documentelor depuse initial, fapt ce va putea conduce la respingerea acesteia.  În cazul în care solicitantul consideră că poate explica o anumită situație și prin alte documente care sunt în conformitate cu legislația națională aplicabilă, în vigoare, acesta le poate anexa la cererea de finanțare **ca documente facultative / opționale**. |

## 2.4 Valoarea eligibilă minimă și maximă a unui cereri de finanțare

Valoare minimă eligibilă: **500 000** euro

Valoare maximă eligibilă: se va avea în vedere alocarea nationala şi nu se va depăşi valoarea unui proiect „major” aşa cum este el definit atât în legislaţia naţională cât şi în cea comunitară[[3]](#footnote-3), calculată la cursul infoeuro din luna depunerii

|  |  |
| --- | --- |
|  | **Cursul valutar la care se va calcula încadrarea în limitele valorilor minime și maxime pentru un proiect este** cursul inforEuro[[4]](#footnote-4) la momentul lansării apelurilor de proiecte.  **Curs InforEuro aferent lunii IULIE 2018 este de 1 EUR = 4.6584 RON** |

## 2.5 Alocarea apelurilor de proiecte

Alocarea financiară a prezentelor apeluri de proiecte este după cum urmează :

**- POR/2018/8/8.1/1/8.1.A/7 regiuni – Nefinalizate, cod apel POR 420/8,** alocarea este de 119 701 290,00 **euro**, din care 83 790 903,00  **euro FEDR** și 35 910 387,00 **euro** contribuție națională

**- POR/2018/8/8.1/1/8.1.A/ITI – Nefinalizate, cod apel POR 421/8,** alocarea este de 3 285 714,29  **euro**, din care 2 300 000,00 **euro FEDR** și 985 714.29 **euro** contribuție națională

**- POR/2018/8/8.1/1/8.2.B/7 regiuni – Nefinalizate, cod apel 422/8,** alocarea este de 45 000 000,00  **euro**, din care 31 500 000,00 **euro FEDR** și 13 500 000,00 **euro** contribuție națională

**- POR/2018/8/8.1/1/8.2.B/ITI – Nefinalizate, cod apel 423/8,** alocarea este de 2 142 857,14 **euro**, din care 1 500 000,00 **euro FEDR** și 642 857,14 **euro** contribuție națională

## 2.6 Solicitanții la finanțare în cadrul prezentelor apeluri de proiecte

Solicitanții eligibili în cadrul prezentelor apeluri de proiecte sunt**[[5]](#footnote-5)** :

1. **Ministerul Sănătății, organ de specialitate al administrației publice centrale, cu personalitate juridică, în subordinea Guvernului, conform Hotarârii de Guvern nr. 144 din 23 Februarie 2010 privind organizarea și funcționarea Ministerului Sănătății, cu modificările și completările ulterioare**

**b) Parteneriate** între Ministerul Sănătății și :

- u**nităţile administrativ-teritoriale**, definite conform Legii administraţiei publice locale nr. 215 din 23 aprilie 2001, republicată cu modificările şi completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare

- **autorități/ instituții ale administrației publice locale** ;

- **unități sanitare publice** cu personalitate juridică proprie ;

- orice **alte autorități/ instituții publice** care pot contribui la buna implementare a proiectului.

**În cazul parteneriatului, lider-ul de proiect/parteneriat va fi Ministerul Sănătății.**

## 2.7 Instrumente financiare/ Ajutorul de stat/ Proiecte generatoare de venituri nete

**Instrumente financiare**: Nu se aplică.

**Ajutor de stat:** Ţinând seama de specificul activităţilor care urmează a fi finanţate în cadrul **Obiectivului Specific 8.1 – „**Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”, activităţi care nu au caracter economic, acest obiectiv specific nu intră sub incidenţa prevederilor referitoare la ajutorul de stat.

**Proiecte generatoare de venit:**

Proiectele pot fi proiecte generatoare de venit dacă se încadrează în prevederile art. 61 alin. 1 din Regulamentul (UE) nr. 1303/2013[[6]](#footnote-6) : „Prezentul articol se aplică operațiunilor care generează venituri nete ulterior finalizării lor. În sensul prezentului articol, „**venituri nete” înseamnă intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii, minus eventualele costuri de funcționare și de înlocuire a echipamentelor cu durată scurtă de viață, suportate pe parcursul perioadei corespunzătoare**. Economiile la costurile de funcționare generate de operațiunea în cauză se tratează drept venituri nete **cu excepția cazului în care sunt compensate de o reducere egală a subvențiilor de funcționare**. În cazul în care costul de investiție nu este integral eligibil pentru cofinanțare, veniturile nete menționate la primul paragraf sunt alocate în mod proporțional părților eligibile și celor neeligibile din costul de investiție.”

**Conform Art. 16** – Determinarea veniturilor, litera (b) al Regulamentului nr. 480/2014[[7]](#footnote-7) al Comisiei,”veniturile nu includ transferuri de la bugetele de stat sau regionale sau de la sistemele de asigurări publice naționale”

**Conform Ghidului pentru Analiza cost beneficiu a proiectelor de investiții – Instrument economic de evaluare pentru politica de coeziune 2014-2020**, elaborat de către Comisia Europenă[[8]](#footnote-8), capitolului 2.7.4 - Costurile de exploatare și veniturile, ”**Transferurile sau subvențiile (eg., transferurile de la bugetele de stat sau regionale sau din asigurările naționale de sănătate), precum și alte venituri financiare (eg., dobânzile aferente depozitelor bancare) nu sunt incluse în veniturile operaționale pentru calculele de rentabilitate financiară, deoarece nu sunt direct imputabile operațiunilor proiectului.**

Atunci când, contribuția statului sau a altei autorități publice (AP) este, totuși, în schimbul unui bun sau al unui serviciu care îi este direct furnizat de proiect (adică statul este utilizatorul), acesta este în general considerat venit de proiect și se include în analiza profitabilității financiare.**”**

În consecință, transferurile bugetare ale sistemului național de asigurări publice pot fi considerate venituri

în conformitate cu articolul 61 alineatul (1) al Regulamentului (UE) nr. 1303/2013[[9]](#footnote-9), în cazul în care transferul bugetar se efectuează pentru un serviciu furnizat direct serviciului fondul de sănătate (statistici, cercetare medicală etc.), dar nu și în cazul în care compensează serviciile furnizate pacienților care contribuie la sistemul de sănătate prin impozite.

|  |  |
| --- | --- |
|  | **Sunt neeligibile proiectele generatoare de venituri nete, conform secțiunii 2.7 a prezentului ghid.**  **Acest aspect va fi asumat de către solicitant prin Declarația de eligibilitate, Anexa 1 la prezentul Ghid.**  **Pentru a putea verifica dacă proiectul propus este sau nu proiect generator de venituri nete, solicitantul are la dispoziție Macheta de analiză financiară, Anexa 5 la prezentul ghid.** |

# 3. Criterii de eligibilitate și selecție

**Cererea de finanțare** (formularul cererii de finanțare și anexele acestuia) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare și incluse în Anexa 3 - Grila de verificare a proiectului, Anexă la prezentul Ghid.

***Criteriile de eligibilitate trebuie respectate de către solicitant începând cu data depunerii cererii de finanţare, pe tot parcursul procesului de evaluare, selecție și contractare, precum și pe perioada de implementare şi durabilitate a contractelor de finanțare, în condiţiile stipulate de acestea.***

Pentru perioada de implementare și durabilitate a contractelor de finanțare, vă rugăm să consultaţi clauzele contractuale din **contractul (model orientativ) anexă la Ghidul Solicitantului – Condiții generale pentru accesarea fondurilor în cadrul POR 2014-2020**, disponibil la adresa <http://inforegio.ro/ro/por-2014-2020/ghid-2014-2020.html> .

Pentru aplicarea și obținerea finanțării în cadrul prezentelor apeluri atât solicitantul de finanţare cât și proiectul trebuie să respecte în mod cumulativ toate criteriile de eligibilitate menționate în cadrul prezentei secțiuni, în termenele stabilite în prezentul ghid şi anexele la acesta. În cadrul subsecțiunilor următoare sunt enumerate toate criteriile de eligibilitate aplicabile prezentelor apeluri de proiecte.

In cazul nerespectarii acestor criterii, cererea de finantare va fi respinsa.

## 3.1 Eligibilitatea solicitantului

**În conformitate cu Anexa 8.A – Eligibilitatea solicitantului**

## Eligibilitatea proiectului şi a activităţilor

1. **În conformitate cu Anexa 8.B – Eligibilitatea proiectului**

**Sunt neeligibile cererile de finanțare care conțin doar :**

* Lucrări care nu se supun autorizării[[10]](#footnote-10);
* Construcția de clădiri noi (altele decat cele care se încadrează în definiția extinderii)

**Sunt neeligibile cererile de finanțare care includ ambulatorii ale căror spații au fost vândute, cu excepția cererilor de finanțare care vizează doar dotări .**

## 3.3 Eligibilitatea cheltuielilor

**3.3.1 Lista cheltuielilor eligibile**

**În conformitate cu Anexa 6 - Lista de cheltuieli eligibile si neeligibile**

**3.3.2 Lista cheltuielilor neeligibile cuprinde următoarele categorii de cheltuieli:**

**În conformitate cu Anexa 6 - Lista de cheltuieli eligibile si neeligibile**

# 4. Anexe ale cererii de finantare

## 4.1 Anexele la depunerea cererii de finanțare

Anexele obligatorii la momentul contractarii cererii de finantare trebuie depuse în conformitate cu prevederile secțiunii 2.3 a prezentului ghid.

**În conformitate cu Anexa 9 – Anexele la depunerea și contractarea cererii de finanțare.**

## 4.2 Anexele la momentul contractării cererii de finanţare

Anexele obligatorii la momentul contractarii cererii de finantare trebuie depuse în conformitate cu prevederile secțiunii 2.3, respectiv Anexa 9 a prezentului ghid.

Dacă proiectul a parcurs cu succes etapa de verificare,toate documentele depuse la momentul contractării, care au suferit modificări pe parcursul procesului de verificare a proiectului vor fi actualizate și depuse în cadrul acestei etape. A se vedea Anexa 9 a prezentului Ghid..

|  |  |
| --- | --- |
|  | **ATENȚIE :**  **Dacă este cazul, pentru parteneriate se vor prezenta pentru fiecare parte documentele aşa cum sunt menționate mai jos .**   * În cazul în care solicitantul nu transmite documentele enumerate în cadrul prezentei secțiuni, **în termenul maxim menționat de către Organismele Intermediare POR de la emiterea solicitării de clarificări**, cu excepțiile prevăzute de prezentul ghid cu privire la dreptul de proprietate publică, cererea de finanțare va fi respinsă. |

**În conformitate cu Anexa 9 – Anexele la depunerea și contractarea cererii de finanțare.**

# 5. Procesul de evaluare, selecție și contractare a proiectelor

Verificarea proiectului se va realiza in Baza Grilei de verificare a proiectului, Anexa 3 la prezentul Ghid

După depunerea cererii de finanţare, se vor analiza și verifica respectarea tuturor criteriilor de conformitate administrativă și eligibilitate aplicabile, menționate în cadrul secțiunii 3 a prezentului ghid.

În cadrul acestor apeluri de proiecte, prin derogare de la secțiunea 8.1, din *Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare),* experţii din cadrul Organismului Intermediar pot solicita mai multe rânduri de clarificări pentru situaţii diferite sau pentru aceeaşi speţă cu conditia incadrarii transmiterii contractului la AMPOR conform procedurii de evaluare/verificare si contractare a proiectelor nefinalizate.

De asemenea, se pot solicita şi completări ale cererii de finanţare.

Clarificările și documentele transmise vor respecta prevederile prezentului ghid legate de transmiterea cererii de finanțare și a anexelor la acesta.

Etapa de verificare a proiectului se finalizează cu o vizită la locul de implementare a minim unui obiectiv de investiţiei din cadrul fiecareri cererii de finantare. Vizita la faţa locului va fi realizată de către membrii comisiei de evaluare formată din experţi din cadrul Organismului Intermediar şi va avea drept scop stabilirea concordanţei între situaţia din documentele analizate şi cea din teren.

In situaţia în care se constată că realitatea din teren este diferită de situaţia prezentată în cererea de finanţare şi/sau anexele acesteia, se consideră că solicitantul se face vinovat de inducerea în eroare a OI/AM, drept care proiectul NU va fi finanţat.

La finalul etapei de verificare, proiectul poate fi admis sau respins.

Procesul de contractare a proiectelor se realizează la AMPOR, ca urmare a verificării documentaţiei transmise, inclusiv a documentelor solicitate în etapa de contractare.

De asemenea, în etapa de contractare , se va solicita confirmarea din partea solicitantului că proiectul îndeplineşte criteriul de eligibilitate nr. 7 din cadrul Anexei nr. 8 a prezentului Ghid.

Această cerinţă face *obiectul* ***Declaraţiei de eligibilitate , Anexa 1 la prezentul ghid.***

## 5.1 Renunțarea la cererea de finanțare și restituirea documentației

Se realizează conform ***Ghidului solicitantului - Condiții generale de accesare a fondurilor în cadrul POR 2014-2020***, sectiunea 8.3.

## 5.2 Contestații

Procedura de depunere şi soluţionare a contestaţiilor în cadrul prezentelor apeluri de proiecte se realizează conform ***Ghidului solicitantului - Condiții generale de accesare a fondurilor în cadrul POR 2014-2020***, sectiunea 8.4.

.

## 5.3 Contractarea proiectelor. Clauze contractuale generale, aspecte financiare, monitorizarea realizării activităților proiectului, modificarea contractului de finanțare.

Acordarea finanţării este condiţionată de aprobarea modificării POR 2014-2020.

În situaţia în care Comisia Europeană nu va aproba modificările programului, AMPOR nu va semna contractul de finanţare chiar dacă proiectul a parcurs etapa de verificare şi a fost admis la finanţare.

AMPOR nu este răspunzător pentru orice prejudiciu cauzat de neacordarea finanţării solicitanţilor de finanţare care au depus cereri de finanţare în cadrul apelurilor de proiecte lansate prin prezentul Ghid Specific al Solicitantului.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei la Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).

Menționăm că AMPOR din cadrul MDRAP poate aduce modificări asupra acestui document înainte de semnarea contractului de finanţare, sau ulterior semnării prin acte adiţionale, în baza modificărilor legislative cu impact asupra clauzelor contractuale sau în alte cazuri obiectiv justificate.

Formularul cererii de finanţare completat şi anexele la aceasta vor face parte integrantă din contractul de finanţare ca anexe la acesta.

**Pe langă clauzele standard prevăzute în cadrul respectivului contract, vă atragem atenția asupra clauzelor specifice aplicabile proiectelor contractate în cadrul prezentelor apeluri de proiecte , Anexa 10 la prezentul Ghid.**

**AMPOR își rezervă dreptul de a modifica și de a introduce clauze contractuale.**

# 6. Modificarea ghidului solicitantului

Modificările la prezentul ghid se vor realiza în conformitate cu secțiunea 9 din cadrul ***Ghidului solicitantului - Condiții generale de accesare a fondurilor în cadrul POR 2014-2020, cu modificările şi completările ulterioare.***

# 7. Anexe

Prezentul ghid include următoarele anexe, care fac parte integrantă din acesta:

* Anexa 1 - Declaraţia de eligibilitate - este obligatorie respectarea modelului
* Anexa 2 - Declaraţia de angajament (Model B 5.1)- este obligatorie respectarea modelului
* Anexa 3 – Grila de verificare a proiectului
* Anexa 4 – Liste de verificare a dosarului achiziţiei
* Anexa 5 - Calculul finanţării nerambursabile pentru proiectele generatoare de venit – Metoda necesarului de finanţare („funding gap”) - este obligatorie respectarea modelului
* Anexa 6 – Lista de cheltuieli eligibile si neeligibile
* Anexa 7 – Termeni si definitii
* Anexa 8\_A si 8\_B – Criterii de eligibilitate ale solicitantului si ale proiectului
* Anexa 9 – Anexele la depunerea și contractarea cererii de finanțare
* Anexa 10 – Condiții specifice aplicabile prioritatii de investitii .
* Anexa 11 – Formularul cererii de finantare
* Anexa 12 – Instructiuni de completare a cererii de finantare

1. Conform modificarii POR aprobată prin Decizia CMPOR nr. 89/24.05.2018. Modificarea de program aprobată este în curs de transmitere către CE spre aprobare. [↑](#footnote-ref-1)
2. Eg. **Hotarare nr. 54 din 29 ianuarie 2009** privind condiţiile introducerii pe piaţă a dispozitivelor medicale cu modificările și completările ulterioare, Standardele de calitate **BS EN 285:2015 ; BS EN ISO 17665-1:2006 ; Ordinul Ministrului Sănătății nr. 1163 din 31 august 2010 pentru aprobarea listei cuprinzând standardele române care adoptă standardele europene armonizate ale căror prevederi se referă la dispozitive medicale** [↑](#footnote-ref-2)
3. A se vdea Anexa 7 – Teremeni si Definitii si Regulamentul CE 1303/2013 [↑](#footnote-ref-3)
4. http://ec.europa.eu/budget/contracts\_grants/info\_contracts/inforeuro/index\_en.cfm [↑](#footnote-ref-4)
5. Conform modificarii POR aprobată prin Decizia CMPOR nr. 89/24.05.2018. Modificarea de program aprobată este în curs de transmitere către CE spre aprobare. [↑](#footnote-ref-5)
6. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-6)
7. REGULAMENTUL DELEGAT (UE) NR. 480/2014 AL COMISIEI din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime [↑](#footnote-ref-7)
8. http://ec.europa.eu/regional\_policy/en/information/publications/guides/2014/guide-to-cost-benefit-analysis-of-investment-projects-for-cohesion-policy-2014-2020 [↑](#footnote-ref-8)
9. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-9)
10. Legea nr.50/1991 privind autorizarea executării lucrărilor de construcţii, cu modificările şi completările ulterioare [↑](#footnote-ref-10)